Ingmar Nøst

John Ingmar Alfred Antoniussen Nøst (født 7. september 1891 på Ytterøy i Nord-Trøndelag, død 27. mars 1963 samme sted) var en norsk gårdbruker og politiker for Bondepartiet. Han var Ytterøys ordfører fra 1938 til 1941 og fra 1945 til 1955.

Han var sønn av gårdbruker Antonius Johnsen Nøst og hustru Marie Lorntsdatter på Vesterhus på Ytterøy. Han giftet seg i 1916 med Helga Pedersdatter Nøvik. De overlot gården til sønnen Aksel i 1953.

Nøst var medlem av Ytterøy kommunestyre 1926–1941 og 1945–1955, fra 1938 som ordfører. Han var styremedlem i Mosvik Sparebank 1931–1961 og styremedlem i Ytterøy prestegjelds brannkasse.

Referanser 

Ordførere i Ytterøy
Sp-ordførere i Nord-Trøndelag
Norske bønder
Personer fra Levanger kommune